Fernández: “La venda d'una nova parcel·la a Importaco confirma la bona marxa de Parc Sagunt”
10 d’abril 2018

![Imagen 1](/media/actualidad/PublishingImages/1 Políticos/C_Francesc Fernandez.jpg)

![](/media/kofnenkt/94_c_parcsagunt_01.jpg)  
  

El consell d'administració del parc empresarial Parc Sagunt I va adjudicar divendres passat la parcel·la I-1.2 a l'empresa Importaco, una companyia valenciana de fruita seca, aigua mineral i energia relacionada amb el sector logístic vinculat a Mercadona. La parcel·la, que compta amb una superfície de 50.000 m2, ha sigut adquirida per 5.000.201 euros.

  

La venda d'esta parcel·la, segons afirma l'alcalde de Sagunt, Quico Fernández, “**confirma la bona marxa de Parc Sagunt ja que pràcticament el 75% del parc empresarial està adjudicat**”. En alguns casos ja s'estan construint les naus, com la de l'empresa Crown Holding, en uns altres, com és el cas de Mercadona, ja hi ha moviment de terres, i en altres empreses estan en procés de tramitar les llicències, segons explica Fernández. 

  

L'alcalde ha sentenciat que a grans trets “**Parc Sagunt I està liquidat, ja que solament queda per adjudicar un 20% de sòl terciari i de grandària reduïda**” i ja que segons l'alcalde hi ha més demanda que oferix “**ja està molt avançat el pla especial de Parc Sagunt II**”.

  

Per a Fernández “**Sagunt s'ha convertit sens dubte en el gran referent logístic de tot el País Valencià i de bona part del sud de l'Europa mediterrània occidental i per açò hem d'aprofitar esta oportunitat i tenir tot el treball fet com de fet està passant fins ara**”, i s'ha referit que malgrat haver-hi hagut un canvi de cicle econòmic “**que alguns de manera interessada plantegen i que sabem que no es pot obviar, el treball importantíssim de gestió del parc que no s'havia fet fins ara, s'està fent**”. L'alcalde ha recordat que s'ha buscat el finançament per a finalitzar el parc a través de l'Autoritat Portuària de València que ha possibilitat disposar de recursos per a poder acabar el parc després de 15 anys, així com també s'ha forçat la taxació del sòl, la qual cosa ha permés que els preus s'actualitzen i s'ajusten al mercat.

  

![](/media/ykhf1cwc/94_c_parcsagunt_03.jpg)  
  

D'altra banda, Fernández ha destacat que s'ha aconseguit comprometre una sèrie d'inversions en matèria de connexions ferroviàries que no estaven resoltes “**perquè el Govern de Madrid any rere any ha marginat el nostre territori no pressupostant les inversions necessàries i gràcies que l’APV ha hagut de recórrer el finançament ha generat una expectatives que ja s'han confirmat per part dels inversors**”.

  

L'alcalde ha explicat, a més, que des de l'Equip de Govern s'estan duent a terme modificacions perquè les parcel·les que encara queden lliures “**siguen atractives de cara als inversors i esperem que pràcticament en el que queda d'any no quede sòl per comercialitzar**”. Per a Fernández, “esta gran notícia ha de traduir-se en llocs de treball” i ha recordat que al setembre l'empresa dedicada a la fabricació d'envasos, Crown Holding, obrirà amb una plantilla de 150 treballadors i treballadores, la qual cosa confirma que “**no es tracta de futuribles sinó de realitats**”.

  

![](/media/5dqftldp/94_c_parcsagunt_02.jpg)  

*   [](http://www.facebook.com/sharer.php?u=https://aytosagunto.es/va/actualitat/fernández-la-venda-d-una-nova-parcel-la-a-importaco-confirma-la-bona-marxa-de-parc-sagunt/ "Facebook")
*   [](http://twitter.com/share?url=https://aytosagunto.es/va/actualitat/fernández-la-venda-d-una-nova-parcel-la-a-importaco-confirma-la-bona-marxa-de-parc-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/fernández-la-venda-d-una-nova-parcel-la-a-importaco-confirma-la-bona-marxa-de-parc-sagunt/ "Linked In")
*   [](mailto:?body=https://aytosagunto.es/va/actualitat/fernández-la-venda-d-una-nova-parcel-la-a-importaco-confirma-la-bona-marxa-de-parc-sagunt/)